《浣溪沙》
清代·梁鼎芬

柳外轻雷起玉塘。荷边香雨点珠房。藕心凉雪沁琼浆。

面面瑶丝疏织绿，纤纤银甲管调簧。良辰美景柰关防。

作者简介：（?—1918）清广东番禺人，字星海。光绪六年进士，授编修。为张之洞倚重，聘主广雅书院、钟山书院讲席。之洞推行新政，言学事惟鼎芬是任。累官署布政使。以劾袁世凯去官。卒后，清室谥文忠。